Рэспубліканскі конкурс навукова-тэхнічнай творчасці навучэнскай моладзі “ТэхнаІнтэлект” сёлета прайшоў у Беларусі пяты раз. Як заўсёды, у сталіцу з’ехаліся юныя канструктары і даследчыкі, вынаходнікі і архітэктары, якія прадстаўлялі каманды абласцей і Мінска або выступалі індывідуальна. Усяго ў конкурсе ўдзельнічала больш за 200 навучэнцаў з розных рэгіёнаў краіны. Фінальны этап прайшоў на базе Беларускага нацыянальнага тэхнічнага ўніверсітэта.